钦定古今图书集成/明伦汇编/氏族典/第110卷 > 崔延伯
## 钦定古今图书集成/明伦汇编/氏族典/第110卷 > 崔延伯

按《魏书崔延伯传》，“延伯，博陵人也。祖寿，于彭城陷入
江南。延伯有气力，少以勇壮闻。仕萧赜，为缘淮游军，
带濠口戍主。太和中入国，高祖深嘉之，常为统帅。积
劳稍进，除征卤将军、荆州刺史，赐爵定陵男。永平中，
转后将军、幽州刺史，拜平南将军、光禄大夫。二年，除
安北将军、并州刺史。还为金紫光禄大夫，出为镇南”
将军、行岐州刺史，假征西将军。正光五年，以勋封当
利县开国男。寻改封新丰，进爵为子。莫折念生兄天
生下陇东寇，诏延伯为使持节、征西将军、西道都督
讨定之。授右卫将军。于时万俟丑奴、宿勤明达等寇
掠泾州，延伯矜功负胜，遂唱议先驱，中流矢，为贼所
害。时大寇未平而延伯死，朝野叹惧焉。赠使持节、车
骑大将军、仪同三司、定州刺史，谥曰“武烈。”

===崔光===按《魏书崔光传》：“光本名孝伯，字长仁，高祖赐名焉，东
清河鄃人也。父灵延，刘骏长广太守，与崔道固共拒
国军。慕容白曜平三齐，光随父徙代。家贫好学。太和
六年，拜中书博士，转著作郎，与秘书丞李彪参撰国
书。迁中书侍郎。甚为高祖所知待以参赞迁都之谋，
赐爵朝阳子。拜散骑常侍、使持节为陕西大使。以谋”
谟功，进爵为伯。世宗即位，除侍中，迁太常卿，领齐州
大中正。正始元年夏，有典事史元显献四足四翼鸡，
诏散骑侍郎赵邕以问光。光以为“翅足众多，群下相
扇助之，象，雏而未大，亦其势尚微，易制御也。”世宗览
之大悦。后数日而茹皓等并以罪失伏法，于是礼光
愈重，加抚军将军。四年，除中书令。延昌元年，迁中书
监。二年，世宗幸东宫，诏光为太子师傅令。肃宗拜光，
光辞不许。世宗崩，广平王怀扶疾入临，径至太极西
庑，哀恸禁内，呼二卫，云“欲上殿哭。”《大行》，诸人无敢抗
者，光独攘衰振杖，引汉光武初崩，太尉赵憙横剑当
阶，推下亲王故事，辞色甚厉，闻者莫不称善。以奉迎
功，封博平县开国公。寻迁车骑大将军、仪同三司。灵
太后临朝，光累表逊位。于忠擅权，光依附之。太后每
于后园亲执弓矢，光乃表上《中古妇人文章》，因以致
谏。太后幸永宁寺，躬登九层佛图，光复表谏，太后不
从。正光元年冬，赐光几杖衣服。二年，获秃鹙鸟于宫
内，诏以示光。光表以为“卫侯好鹤，曹伯爱雁，身死国
灭，可为寒心。”肃宗即弃之池泽。光年耆多务，疾病稍
增，四年薨。光宽和慈善，不逆于物，进退沉浮，自得而
已。常慕胡广、黄琼之为人，故为气概者所不重。有十
一子：励、勖、勔、劝、劼、勀、勍、劬、勚、剿、勉。